Държавен вестник, бр. 101, 2000 г., стр. 17

Б Р О Й  101
Д Ъ Р Ж А В Е Н   В Е С Т Н И К
С Т Р .  17
(3) Когато постът се поддържа от жени (над-
зирателки), коефициентът е 1,96 единици.
Чл. 18. (1) Службата на надзорно-охранител-
ния състав се организира на 24 часа или на 8 часа.
(2) След дежурство от 24 часа на наряда се
осигурява почивка от 72 часа.
Чл. 19. Средната денонощна продължител-
ност на работното време на служителите от
надзорно-охранителния състав за месеца не
може да превишава установената продължител-
ност на работния ден.
Чл. 20. (1) Във всеки следствен арест се със-
тавя списък на постовете, съобразен с особе-
ностите на оперативната обстановка.
(2) Списъкът на постовете се утвърждава от
началника на направление “Охрана и контрол
на следствените арести”.
Чл. 21. (1) Допълнителни постове се раз-
криват в болнични заведения, при следствен ек-
сперимент и други случаи от ръководителя на
областното звено “Следствени арести”.
(2) Разкриването на допълнителен пост се
отразява в нарядната ведомост.
Чл. 22. (1) Въз основа на списъка на постовете
и броя на надзорно-охранителния състав се със-
тавя месечен график на наряда, който се утвър-
ждава от ръководителя на областното звено.
(2) Дейността на длъжностните лица от на-
ряда по време се отразява в нарядната ведомост
от дежурния по арест.
Чл. 23. Ръководителят на областното звено в
зависимост от оперативната обстановка и месеч-
ния график ежедневно взима решение по органи-
зирането на постовата и конвойната служба.
Чл. 24. Във всеки следствен арест се изгот-
вят инструкции за особеностите на постовете и
произтичащите от тях задължения. В инструк-
циите се определя:
1. местонахождението на поста, границите и
пунктовете за носене на службата и местата за
смяна на постовия;
2. особеностите на поста и на какво конкрет-
но да се обръща внимание при изпълнение на
службата;
3. редът на обхождане територията на поста
и на характерните технически начини за носене
на службата;
4. редът за осъществяване на връзка и взаимо-
действие с дежурния по арест, съседни постове,
дежурния от териториалното поделение на МВР;
5. формата на постовия и с какво снаряже-
ние носи службата;
6. други особени дейности на постовия.
Чл. 25. Служителите от надзорно-охранител-
ния състав в наряд се назначават според физи-
ческото им състояние, възраст, опит и служеб-
на подготовка с оглед най-пълно съответствие
с особеностите на поста и осигуряване усилено
изпълнение на задачите.
Чл. 26. Маршрутите за конвоиране на задър-
жани лица се определят от ръководителя на
областното звено в зависимост от разстояние-
то, броя на конвоираните, обществената им
опасност, особеностите на маршрута и др.
Чл. 27. Задържаните лица се предават и при-
емат за конвоиране в присъствието на дежур-
ния по арест срещу подпис на конвойните.
Чл. 28. (1) При конвоиране със специални
коли задържаните лица се настаняват в тях под
ръководството на старшия на конвоя. Надзира-
телите се настаняват в отделението за конвоя и
непрекъснато наблюдават задържаните лица.
(2) При конвоиране с лека кола конвойният се
настанява до задържаното лице, а старшият на
конвоя—до шофьора. В този случай не се разре-
шава конвоирането на повече от един задържан.
Чл. 29. Конвоирането на задържано лице за
разпит се извършва задължително от двама
надзиратели, като единият се движи на един
метър пред задържания, а другият—на един ме-
тър след задържания.
Чл. 30. При конвоиране на задържани лица
задължително се поставят белезници, като ръ-
цете им са зад гърба.
Раздел IV
Подготовка, инструктаж и смяна на наряда
Чл. 31. Назначените в наряд се явяват в след-
ствения арест най-малко 15 минути преди опре-
деленото за инструктаж време.
Чл. 32. (1) Застъпващите в наряд трябва да
бъдат облечени в установената униформа и да
имат добър външен вид.
(2) Те са длъжни да носят със себе си:
1. служебна и лична карта;
2. бележник и молив;
3. зачисленото служебно оръжие и бое-
припаси.
Чл. 33. (1) Командирът на екип проверява по
нарядната ведомост наличността на надзирате-
лите и им раздава необходимите за носене на
службата вещи, строява наряда по ред на номера-
та на постовете и смените, проверява външния
вид на надзирателите и се осведомява за здравето
им и в състояние ли са да носят службата.
(2) Надзирателите, които по различни при-
чини (болест, умора, употреба на алкохол и др.)
не са в състояние да носят службата, се отстра-
няват от наряд. За отстраняването от наряд или
за неявяването на някои надзиратели команди-
рът на екип докладва на началника си.
Чл. 34. (1) Инструктажът на наряда се из-
вършва от командира на екип.
(2) Ръководителят на областното звено
“Следствени арести” най-малко два пъти в ме-
сеца лично извършва инструктаж на наряда.
Чл. 35. Инструктиращият е длъжен:
1. да се убеди в готовността на наряда за
носене на службата и да отстрани констатира-
ните нередности;